Diari Oficial de la Generalitat Valenciana


Sumari del DOGV 8498, del 04-03-2019 (2019/2044)

RESOLUCIÓ de 12 de febrer de 2019, de la vicepresidenta i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la XII edició dels Premis Raquel Payá de la Generalitat.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2044


Data del document
:   12-02-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 12 de febrer de 2019, de la vicepresidenta i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la XII edició dels Premis Raquel Payá de la Generalitat. [2019/2044]  
D'acord amb el que disposa l'article 8 i la disposició final primera del Decret 234/2007, de 7 de desembre, del Consell, pel qual es creen els Premis Raquel Payá de la Generalitat, resolc:  
  
Primer  
Ordenar la publicació en el Diari Oficial de la Generalitat Valenciana de l'acta de data 23 de gener de 2019, corresponent a la decisió del jurat de la XII edició dels Premis Raquel Payá de la Generalitat, que s'adjunta com a annex a aquesta resolució.  
  
Segon  
La present resolució produirà efectes des del mateix dia de la publicació en el Diari Oficial de la Generalitat Valenciana.  
  
València, 12 de febrer de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
  
ANNEX  
Acta del jurat de la XII edició   
dels Premis Raquel Payá de la Generalitat  
  
A les 16.30 hores del dia de la data, i de conformitat amb el que disposa el Decret 234/2007, de 7 de desembre, del Consell, pel qual es creen els Premis Raquel Payá de la Generalitat, es constitueix en la seu de la Vicepresidència i Conselleria d'Igualtat i Polítiques Inclusives el jurat format per:  
Rosa J. Molero Mañes, directora general d'Infància i Adolescència, en qualitat de vicepresidenta.  
I els vocals:  
Pilar de la Oliva Marrades, presidenta del Tribunal Superior de Justícia de la Comunitat Valenciana.  
Teresa Gisbert Jordá, fiscal superior de la Comunitat Valenciana.  
Jaume Fullana Mestre, director general de Política Educativa.  
Els premis Raquel Payá van ser creats el 2007, pel Consell, amb la finalitat de reconéixer i premiar públicament els joves i adolescents que estiguen complint mesures judicials i mostren un major compromís en el desenvolupament del seu projecte educatiu.  
Duen el nom de Raquel Payá en reconeixement a aquesta pedagoga valenciana, que va consagrar la seua labor professional a la reforma pedagògica en totes les àrees de l'educació i, molt especialment, en l'àmbit de la infància i la joventut inadaptades.  
Els Premis Raquel Payá de la Generalitat tenen la finalitat de:  
- Fomentar els valors socials i incrementar les oportunitats de reinserció dels menors.  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques.  
- Valorar els comportaments i actituds d'altruisme, generositat, respecte i convivència.  
La Direcció General d'Infància i Adolescència informa que s'han rebut un total de 23 propostes, i s'han valorat molt positivament els mèrits de tots aquests, els noms dels quals s'indiquen a continuació:  
1. AMINE E. A.  
2. SALMA B. A.  
3. NEREA F. M.   
4. MARTA M. C.  
5. SEBASTIÁN C. G.  
6. JENNIFER G. G.  
7. ÁLVARO P. S.  
8. IÑAKI M. G.  
9. ALEJANDRO M. V.  
10. JONATHAN MIGUEL B. P.  
11. SERGIO C. P.  
12. JOAN J. C.  
13. LLUNA G. J.  
14. ÁNGEL G. H.  
15. YOUSSEF AMINE L. C.  
16. RAÚL G. N.  
17. ALEJANDRO R. R.  
18. ELIZAVETA A.  
19. AYOUB E. O.  
20. CARLOS M. B.  
21. CRISTY B. S.  
22. ROBERTO H. R.  
23. MIGUEL S. G.  
  
La Direcció General, després de l'estudi de tots els anteriors candidats proposats, elegeix els 10 finalistes següents, en funció dels mèrits apreciats tant en el comportament, com en l'esforç de superació i com a exemple a la resta de companys:  
1. AMINE E. A.  
2. SALMA B. A.  
3. NEREA F. M.  
4. MARTA M. C.  
5. SEBASTIÁN C. G.  
6. JENNIFER G. G.  
7. ÁLVARO P. S.  
8. IÑAKI M. G.  
9. ALEJANDRO M. V.  
10. JONATHAN MIGUEL B. P.  
  
Una vegada practicades les oportunes deliberacions, els membres del jurat decideixen fer constar en l'acta el seu reconeixement dels mèrits que concorren en tots els finalistes i, molt especialment, de l'esforç que realitzen per a superar les seues dificultats.  
Els components del jurat volen reconéixer també la labor que realitzen els treballadors dels centres de reeducació i els educadors dels equips de medi obert, per fer possible que aquests joves i adolescents prenguen consciència de la seua realitat, aprenguen a confiar en si mateixos i en els altres, i adquirisquen els coneixements, els hàbits, les actituds i els valors necessaris per a viure en societat.  
Seguidament, a la vista dels mèrits que acrediten, i després de reiterar el seu convenciment que tots els candidats són mereixedors d'aquest premi, els membres del jurat acorden, per unanimitat, concedir els Premis Raquel Payá d'enguany 2018 a les persones següents:  
AMINE E. A.: pel seu positiu aprofitament en totes les activitats on participa i per la seua disposició en les activitats formatives a les quals s'enfronta. A més, Amine ha sigut inclòs en un programa de pràctiques prelaborals complementàries a la seua formació acadèmica de forma voluntària i ha sigut integrat en la llar d'emancipació del centre on participa en la mateixa organització de la llar, la finalitat de la qual s'encamina cap a la reinserció social del xiquet, dotant-lo d'un nivell d'autonomia en el qual ell mateix siga capaç d'estructurar-se i gestionar la seua vida i que participe en la mateixa organització de la llar.  
SALMA B. A.: per estar altament compromesa en el seu procés de canvi, tant en l'àmbit escolar on, al marge de reprendre el seu procés formatiu, ha pogut superar amb èxit els objectius curriculars del segon curs de l'ESO, i participa en l'actualitat en el tercer curs, com en el familiar on la relació entre Salma i la seua mare ha millorat significativament, fins al punt que, actualment, Salma està gaudint d'eixides programades de caràcter familiar, les quals es desenvolupen de manera satisfactòria, com a nivell personal, i posa en pràctica les tècniques i eines treballades en cada sessió de manera molt positiva.  
  
NEREA F. M.: per intentar esforçar-se i superar dia a dia la seua situació personal i familiar, millora tant en les seues habilitats com en les característiques de la seua personalitat, i s'adona dels seus errors i vol convertir-se en una persona millor. Per ajudar els altres de manera desinteressada sent un exemple de superació per a totes les xiquetes que han patit una situació de violència de gènere, i dona un gir a la seua vida i canvia una tradició familiar que ja dura molt temps. Nerea mereix un reconeixement públic per tot l'esforç que fa per a millorar, perquè, com l'Au Fènix, Nerea no vol viure i tindre diversos intents de suïcidi, d'estar trista i enfadada amb el món, s'ha convertit en una persona que s'esforça per ajudar els altres, feliç, amb metes de futur i s'esforça per continuar millorant cada dia. En un model per a seguir per les altres.  
  
MARTA M. C.: per esforçar-se i facilitar els canvis necessaris en la seua vida personal, familiar i en la residència. Per la seua empatia cap als altres i en particular cap a la seua família. Per la seua proximitat, actitud receptiva i motivació al canvi. Pel seu esforç constant superant totes les dificultats, obrint-se i implicant-se a conéixer i participar en noves alternatives prosocials, buscant noves metes positives i realistes per al seu projecte vital i pel seu caràcter afectiu, agraït i la seua personalitat, aconseguint que compartir el temps amb ella siga una cosa positiva i gratificant per als altres.  
SEBASTIÁN C. G.: per la seua actitud positiva en totes les activitats programades, participa sempre amb un optimisme immillorable i ajuda en totes les tasques de la seua família acollidora. Per conéixer les seues metes, interessos, motivacions i objectius, per la seua gran capacitat d'adaptació als canvis, per la seua gran responsabilitat, constància, puntualitat, respecte als acords i compromisos. Per la seua manifesta consciència i cura de la seua salut, per com maneja la resolució dels conflictes i per la seua empatia cap als altres.  
I, no havent-hi més assumptes a tractar, es dona per acabada la sessió i s'alça l'acta de la sessió, que se signa a València el dia 23 de gener de 2019.